Hiiu – Harku karjääri raudtee

Hiiu – Harku karjääri raudtee oli raudteeharu, mis algas Harku karjäärist, läbis Astangu, kulges Tihniku viadukti alt läbi ning oli ühenduses Tallinna–Keila raudteega Hiiu raudteepeatuse lähedal. Raudteelõik Tähetorni tänavast Hiiu jaamani paiknes kunagise Liiva–Vääna raudtee raudteetammil. Raudtee oli kuni 1990. aastani ühenduses ka Kopli kaubajaamaga.VANA FOTO ⟩ Tervistav rada Haabersti piiril – peegel meie harjumustest ja suhtumisest (16. märts 2020)

Hiiu – Harku karjääri raudteeharu likvideeriti Tallinna üldplaneeringu soovituste järgi kaubavedude mahu vähenemise ja linna transpordiehituslike vajaduste tõttu.Tallinna üldplaneering. Tallinna Linnaplaneerimis Amet, 2000

Rööpad võeti üles aastatel 2007–2008."Vedur jäi Harku karjääri lõksu" ERR Uudised, 10. oktoober 2007Urmas Seaver: "Tallinn müüs 130 000 krooni eest maha raudtee" Tallinna Postimees, 29. jaanuar 2009Likvideeritud raudteed. automoto.ee

Tänapäeval paikneb kunagise raudteeharu kõikidel Tallinna piiresse jäävatel lõikudel kergliiklustee. Lõik Järveotsa tee ja Astangu tänava ristmiku lähedal asuvast endisest raudtee hargnemiskohast kuni Tähetorni tänavani kannab nime Harkumetsa tee. Kunagisel Liiva–Vääna raudtee raudteetammil paiknenud lõik (Tähetorni tänavast kuni Hiiu jaamani) on osa Kitsarööpa tee nimelisest tänavast.

 Viited 

Pilte

 Välislingid 

Kadaka tee viadukti Hiiu-poolne külg Raudtee Õismäe-Hiiu. Fotoalbum (arhiivitud)
YouTube-i video: Viimane rong Hiiu – Harku raudteel

Kategooria:Eesti raudteed
Kategooria:Nõmme linnaosa